Никола Вапцаров
Хроника

chitanka.info

В заводите „Круп“ днес отливат гранати.

Натъпквайте здраво! — за нас са те, братя.

Те нашата кръв из полята ще пият.

Натъпквайте здраво! Милиони сме ние…

Във „Байер“ получили някакъв газ

от нова порода. И той е за нас.

той нашта осаждена гръд ще разяжда.

Картината ясна… Нали се догаждаш?

Във „Викерс“ пробиват картечни дула.

Шестотин куршума в минута — за нас.

те наштекорави глави ще пробиват.

Бъдете щастливи! Бъдете щастливи!

Бъдете щастливи, не виждайте как

настига ни буря, обвива ни мрак.

Вземете за почест пред нашта епоха.

Но, моля… по тихо! Но, моля…

без ропот!

Издание: Никола Вапцаров. Съчинения, „Български писател“, С. 1979, под редакцията на Бойка Вапцарова

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.